CELEX: 62015FA0104
Language: hu
Date: 2016-07-20 00:00:00
Title: F-104/15. sz. ügy: A Közszolgálati Törvényszék (harmadik tanács) 2016. július 20-i ítélete – U (*) kontra Bizottság (Közszolgálat – Túlélő hozzátartozói nyugdíj – A személyzeti szabályzat VIII. mellékletének 18. és 20. cikke – Volt tisztviselő túlélő házastársa – Jogosultság – Második házasság – A tisztviselők közötti egyenlő bánásmód)

2016.10.3.   
               
               
                  HU
               
               
                  Az Európai Unió Hivatalos Lapja
               
               
                  C 364/33
               
            
         A Közszolgálati Törvényszék (harmadik tanács) 2016. július 20-i ítélete –  U (*1) kontra Bizottság
         (F-104/15. sz. ügy) (1)
         
         ((Közszolgálat - Túlélő hozzátartozói nyugdíj - A személyzeti szabályzat VIII. mellékletének 18. és 20. cikke - Volt tisztviselő túlélő házastársa - Jogosultság - Második házasság - A tisztviselők közötti egyenlő bánásmód))
         (2016/C 364/39)
         Az eljárás nyelve: francia
         
            Felek
         
         
            Felperes: U (*1) (képviselő: F. Moyse avocat)
         
            Alperes: Európai Bizottság (képviselők: G. Gattinara, A.-C. Simon és F. Simonetti meghatalmazottak)
         
            Az alperest támogató beavatkozó: Európai Parlament (képviselők: M. Ecker és E. Tavena meghatalmazottak)
         
            Az ügy tárgya
         
         A felperes számára túlélő hozzátartozói nyugdíjat nem nyújtó határozat megsemmisítése iránti kérelem.
         
            Az ítélet rendelkező része
         
         
                     1)
                  
                  
                     A Közszolgálati Törvényszék megsemmisíti a 2014. szeptember 24-i azon határozatot, amelyben az Európai Bizottság megtagadta  U (*1) arra irányuló kérelmét, hogy elhunyt férje – aki öregségi nyugdíjra jogosult tisztviselő volt – után túlélő hozzátartozói nyugdíjban részesüljön.
                  
               
                     2)
                  
                  
                     Az Európai Bizottság maga viseli saját költségeit, valamint köteles viselni az M.  U (*1) részéről felmerült költségeket.
                  
               
                     3)
                  
                  
                     Az Európai Parlament maga viseli saját költségeit.
                  
               
            (*1)  Törölt vagy áthelyezett információ a személyes és/vagy bizalmas jellegű adatok védelme érdekében.
         
            (1)  HL C 302., 2015.9.14., 71. o.